Çakallët (paraushtarakë)

Çakallët (serbisht: Šakali, serbisht cirilik: Шакали) ishin një grup paraushtarak serb që operoi gjatë Luftës së Kosovës në vitin 1999.

 Masakra e Qyshkut 
Artikulli kryesor: Masakra e Qyshkut

Më 14 maj 1999, 41 civilë meshkuj shqiptarë të Kosovës, të moshës 19 deri në 69 vjeç, u vranë nga grupi dhe forcat e tjera serbe. Forcat serbe hynë në fshat, gjatë së cilës ata filluan të plaçkitin shtëpitë dhe të dëbonin gratë dhe fëmijët në fshatrat fqinje. Burrat u ndanë në 3 grupe dhe u dërguan në 3 shtëpi të veçanta, ku u qëlluan me armë automatike. Më pas shtëpive iu vu zjarri.

Nëntë anëtarë të grupit u arrestuan më 13 mars 2010 nën dyshimin se kishin kryer krime lufte në Qyshk. Një gjyq në Beograd filloi më 20 dhjetor 2010. Gjyqi përfshinte:

 Toplica Miladinovic,
 Srećko Popović
 Slavisha Kastratovic,
 Boban Bogicevic,
 Zvonimir Cvetkovic,
 Radoslav Brnovic,
 Vidoje Koricanin,
 Veljko Koricanin
 Abdulah Sokic

Ata akuzohen se kanë kryer vrasje, përdhunime dhe grabitje në një mënyrë “jashtëzakonisht brutale”, me “qëllim kryesor përhapjen e frikës mes civilëve shqiptarë për t'i detyruar ata të lënë shtëpitë e tyre dhe të ikin në Shqipëri”. Hasan Çeku, babai i ish-kryeministrit të Kosovës dhe komandantit të luftës së Ushtrisë Çlirimtare të Kosovës, Agim Çeku, si dhe disa anëtarë të familjes së tij ishin në mesin e personave të vrarë.

Udhëheqësi, Nebojsha Minić, me nofkën Komandanti i Vdekjes, u arrestua në Argjentinë në vitin 2005 me urdhër të Gjykatës së Hagës, por vdiq menjëherë pas arrestimit nga SIDA. Zoran Obradoviq u arrestua në Gjermani më 25 dhjetor 2010.http://ca.news.yahoo.com/serbia-prosecutor-says-man-sought-war-crimes-kosovo-20101224-054130-015.html Milojko Nikolić, nofka Šumadija, u arrestua më 28 dhjetor 2010 në Mal të Zi.

 Shiko edhe 

 Masakra e Qyshkut
 Krimet e Luftës në Kosovë
 Garda Vullnetare Serbe
 Lista e formacioneve paraushtarake serbe
 Serbia në Luftërat Jugosllave

 Referime 

Kategoria:Organizata paraushtarake me seli në Serbi
Kategoria:Luftërat jugosllave
Kategoria:Lufta e Kosovës
Kategoria:Krime në Kosovë 1999
Kategoria:Krime serbe në Luftën e Kosovës
Kategoria:Masakra në Luftën e Kosovës